ตลาดหุ้นเอเชียเขียวสลับแดง นลท.คลายกังวลหลังตัวเลขเศรษฐกิจสหรัฐฯปรับตัวดี
ตลาดหุ้นเอเชียเขียวสลับแดง นลท.คลายกังวลหลังตัวเลขเศรษฐกิจสหรัฐฯปรับตัวดี
22 มี.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืน ขานรับข้อมูลเศรษฐกิจที่สดใสของสหรัฐ รวมถึงจำนวนผู้ขอรับสวัสดิการว่างงานที่ลดลงมากเกินคาด ซึ่งช่วยให้นักลงทุนคลายความวิตกกังวลเกี่ยวกับแนวโน้มเศรษฐกิจ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,713.26 จุด เพิ่มขึ้น 104.34 จุด, +0.48%
ดัชนี HSI ตลาดหุ้นฮ่องกงเปิดวันนี้ที่ 29,173.33 จุด เพิ่มขึ้น 101.77 จุด, +0.35%
ดัชนี TAIEX ตลาดหุ้นไต้หวันเปิดวันนี้ที่ 10,642.57 จุด เพิ่มขึ้น 33.02 จุด, +0.31%
ดัชนี KOSPI ตลาดหุ้นเกาหลีใต้เปิดวันนี้ที่ 2,192.72 จุด เพิ่มขึ้น 7.84 จุด, +0.36%
ดัชนี FTSE STI ตลาดหุ้นสิงคโปร์เปิดวันนี้ที่ 3,218.52 จุด เพิ่มขึ้น 4.87 จุด, +0.15%
ดัชนี FBMKLCI ตลาดหุ้นมาเลเซียเปิดวันนี้ที่ 1,669.58 จุด เพิ่มขึ้น 5.92 จุด, +0.36%
ดัชนี SSE Composite ตลาดหุ้นจีนเปิดวันนี้ที่ 3,100.73 จุด ลดลง 0.73 จุด, -0.02%
ด้านนักลงทุนคลายความวิตกกังวลเกี่ยวกับแนวโน้มเศรษฐกิจสหรัฐ หลังจากกระทรวงแรงงานสหรัฐเปิดเผยว่า จำนวนชาวอเมริกันที่ยื่นขอสวัสดิการว่างงานครั้งแรกลดลง 9,000 ราย สู่ระดับ 221,000 รายในสัปดาห์ที่แล้ว ทางด้านนักวิเคราะห์คาดการณ์ก่อนหน้านี้ว่าตัวเลขผู้ขอสวัสดิการว่างงานจะลดลงสู่ระดับ 225,000 รายในสัปดาห์ที่แล้ว
ขณะเดียวกัน ธนาคารกลางสหรัฐ (เฟด) สาขาฟิลาเดลเฟีย เปิดเผยว่า ดัชนีภาวะธุรกิจในภูมิภาคมิด-แอตแลนติก ดีดตัวสู่ระดับ 13.7 ในเดือนมี.ค. สูงกว่าที่นักวิเคราะห์คาดการณ์ที่ระดับ 5.0 จากระดับ -4.1 ในเดือนก.พ.